Värdi Reiman

Värdi Reiman (4. märts 1927 Tallinn – 10. oktoober 2016) oli eesti tehnikateadlane. Ta õppis Hiiu Algkoolis, lõpetas Nõmme Gümnaasiumi 1945 (kuldmedal), Tallinna Polütehnilise Instituudi (TPI) ehitusteaduskonna tööstus- ja tsiviilehituse erialal 1951; Eesti NSV TA Ehituse ja Ehitusmaterjalide Instituudi aspirant 1954–57. Tehnikakandidaat 1958 (TPI), väitekiri "Автоклавные мелкозернистые бетоны на базе пылевидной золы горючих сланцев Эстонской ССР"; dotsent 1965; professor 1979; tehnikadoktor 1979 (Moskva Ehitusinseneride Instituut). Õpingute ajal Eesti NSV TA Ehituse ja Arhitektuuri Instituudi nooremteaduri kt 1949/50–1950/51; 1951. aasta suvel Narva Hüdroelektrijaama ehitusel; Silikaatkivitehase Kvarts katsetsehhi vaneminsener, tsehhijuhataja asetäitja 1951–54; Giprobumi Tallinna filiaalis projekteerija (kohakaaslus) 1952/53; Eesti NSV TA Ehituse ja Ehitusmaterjalide Instituudi teadur 1957–63, vanemteadur 1962. TTÜs 1963–1997: ehitustehnoloogia kateedri dotsent 1963–67, vanemteadur 1967–69, dotsent 1970–73, professor 1973–92, kateedrijuhataja 1981–92; ehitustootluse instituudi betoonitööde tehnoloogia erakorraline professor 1992–97, ehitustehnoloogia õppetooli emeriitprofessor 1997. aastast. Põhisuunad: põlevkivituhk-liiv ja lubi-liiv toodete tootmistehnoloogiad, autoklaavsete lubi-liiv betoonide kivinemisprotsessid, algoritmi koostamine hüdrosilikaatide hulga ja survetegevuse prognoosimiseks, lähtudes segu koosseisust ja kivinemistingimustest, normaaltingimustes kivinenud portland-tsement betoonidele algoritmi koostamine uusmoodustiste hulga ja survetegevuse prognoseerimiseks. 71 teadustrükist, 2 autoritunnistust. Teadustöö Silikaatbetooni Teadusliku Uurimise ja Projekteerimise Instituudis ja osalemine põlevkivituhkbetoonist ehitusdetailide tootmise juurutamisel Narva Ehitusmaterjalide Kombinaadis, Ehitusmaterjalide Tehases Männikul; töötanud ehitusala eksperdina. Eesti NSV TA Ehituse Teadusliku Uurimise Instituudi nõukogu liige; Eesti Ehitusinseneride Liidu liige 1991-...; ühingu Teadus juhatuse ja tehnilise progressi sektsiooni liige; Tallinna Teadlaste Maja liige. 1963 ja 1973 NSV Liidu Rahvamajanduse Saavutuste Näituse pronksmedal 1965 Nõukogude Eesti preemia (kollektiivis). "Скорость связывания кремнезема песка в случае образования высокоосновных гидросиликатов кальция." // Сб. тр. НИПИ силикатобетона, 4, 1969. "Влияние гранулометрического состава песка на его растворение." // Сб. тр. НИПИ силикатобетона, 4, 1969. "Влияние гранулометрического состава песка на Скорость диффузии при образовании гидросиликатов кальция." // Сб. тр. НИПИ силикатобетона, 5, 1970. "Математическая модель для определения количества и состава новообразований образующихщя при гидротермальной обработке известкого-песчаных смесей." // Сб. тр. НИПИ силикатобетона, 5, 1970. "Über die mathematische Methode zur Bestimmung des Quantums von Neubildungen im Silikatbetonen." // 4. Int. Baustoff- und Silikattagung. 4. ibausil. Weimar 1970. Värdi Reiman oli teenistuja poeg. Tema poeg oli Ants Reimann. Postimees. 12. oktoober 2016, lk 30 (surmakuulutused). Eesti teaduse biograafiline leksikon, 3. köide. EE 14, 421 Ehitusinsenerid Polütehnilisest Instituudist, 227. TTÜ aastaraamat 2002 (2003), 83. Tallinna Tehnikaülikooli professorid läbi aegade. Tallinn 2008, 355–356. Tallinna Polütehniline Instituut 1936–1986. Tln, 1986, lk 147, 152, 228, 231, 240–241, 415. Tallinna Tehnikaülikooli professorid. Tln, 1993, lk 46. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.